CELEX: 62018CA0004
Language: et
Date: 2019-10-16 00:00:00
Title: Liidetud kohtuasjad C-4/18 ja C-5/18: Euroopa Kohtu (viies koda) 16. oktoobri 2019. aasta otsus (Bundesfinanzhofi eelotsusetaotlus – Saksamaa) – Michael Winterhoff, kes tegutseb DIREKTexpress Holding AG pankrotihaldurina (C-4/18), Jochen Eisenbeis, kes tegutseb JUREX GmbH pankrotihaldurina (C-5/18) versus Bundeszentralamt für Steuern (C-5/18) (Eelotsusetaotlus – Maksustamine – Ühine käibemaksusüsteem – Direktiiv 2006/112/EÜ – Artikli 132 lõike 1 punkt a – Maksuvabastused teatavate tegevuste puhul avalikes huvides – Riiklikud postiteenistused – Direktiiv 97/67/EÜ – Universaalse postiteenuse osutaja – Eraettevõtja, kes osutab kohtute ja haldusasutuste dokumentide ametliku kättetoimetamise teenust)

16.12.2019   
            
            
               ET
            
            
               Euroopa Liidu Teataja
            
            
               C 423/4
            
         
      Euroopa Kohtu (viies koda) 16. oktoobri 2019. aasta otsus (Bundesfinanzhofi eelotsusetaotlus – Saksamaa) – Michael Winterhoff, kes tegutseb DIREKTexpress Holding AG pankrotihaldurina (C-4/18), Jochen Eisenbeis, kes tegutseb JUREX GmbH pankrotihaldurina (C-5/18) versus Bundeszentralamt für Steuern (C-5/18)
      (Liidetud kohtuasjad C-4/18 ja C-5/18) (1)
      
      (Eelotsusetaotlus - Maksustamine - Ühine käibemaksusüsteem - Direktiiv 2006/112/EÜ - Artikli 132 lõike 1 punkt a - Maksuvabastused teatavate tegevuste puhul avalikes huvides - Riiklikud postiteenistused - Direktiiv 97/67/EÜ - Universaalse postiteenuse osutaja - Eraettevõtja, kes osutab kohtute ja haldusasutuste dokumentide ametliku kättetoimetamise teenust)
      (2019/C 423/05)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Hagejad: Michael Winterhoff, kes tegutseb DIREKTexpress Holding AG pankrotihaldurina (C-4/18), Jochen Eisenbeis, kes tegutseb JUREX GmbH pankrotihaldurina (C-5/18)
      
         Kostja: Finanzamt Ulm (C-4/18),/Bundeszentralamt für Steuern (C-5/18)
      
         Resolutsioon
      
      Euroopa Parlamendi ja nõukogu 15. detsembri 1997. aasta direktiivi 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta, mida on muudetud Euroopa Parlamendi ja nõukogu 20. veebruari 2008. aasta direktiiviga 2008/6/EÜ, artikli 2 punkti 13 ja artiklit 3 tuleb tõlgendada nii, et kirjasaadetiste kättetoimetamise teenuse osutajat, kes sellise riikliku tegevusloa omanikuna, mis lubab tal vastavat teenust pakkuda, peab kooskõlas riigi õigusnormidega osutama kohtu- või haldusasutuste dokumentide ametliku kättetoimetamise teenuseid, tuleb käsitleda „universaalteenuse osutajana“ viidatud sätete tähenduses, mistõttu peavad need teenused teenustena, mida osutavad „riiklikud postiteenistused“ nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 132 lõike 1 punkti a alusel, olema käibemaksuvabad.
      
         (1)  ELT C 123, 9.4.2018.